Impulss-annetust tehes tasub muretseda ehk vaid selle pärast, et raha koguja poleks petis ja ikka kasutaks kogutut selleks, milleks lubas. Teadlik annetaja aga tunneb huvi, millisel talle olulise teemaga tegeleval organisatsioonil on  kõige tõsiseltvõetavam plaan, pühendunumad ja suutlikumad tegijad, veenvamad senised tulemused. Eestis suhtutakse veel küllalt valuliselt mõttesse, et annetust võidaks kasutada kellelegi palga või kontorikulude maksmiseks, ent tasub meeles pidada, et suuri probleeme ei lahenda üksnes hobi korras ning radiaatorid ja lambid ei hakka ka heategijate kontoris paljalt heast südamest tööle.